C 344/10

Bejegyzés törlésére irányuló kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján, az 1151/2012/EU európai parlamenti és tanácsi rendeletnek az oltalom alatt álló eredetmegjelölések, az oltalom alatt álló földrajzi jelzések és a hagyományos különleges termékek uniós szimbólumainak létrehozása tekintetében, valamint a származásra vonatkozó bizonyos szabályok, bizonyos eljárási szabályok és bizonyos kiegészítő átmeneti szabályok tekintetében történő kiegészítéséről szóló 664/2014/EU felhatalmazáson alapuló bizottsági rendelet 7. cikkének (1) bekezdésével összefüggésben

(2021/C 344/05)

Ez a közzététel az 1151/2012/EU európai parlamenti és tanácsi rendelet (1) 51. cikke alapján, a 664/2014/EU felhatalmazáson alapuló bizottsági rendelet (2) 7. cikkének (1) bekezdésével összefüggésben jogot keletkeztet a törlésre irányuló kérelem elleni felszólalásra, amely a közzététel napjától számítva három hónapon belül tehető meg.

TÖRLÉSRE IRÁNYULÓ KÉRELEM

Az 1151/2012/EU rendelet 54. cikkének (1) bekezdése szerinti, törlésre irányuló kérelem

„Volailles de Loué”

EU-szám: PGI-FR-9149-CANCEL – 2021.2.15.

OEM ( ) OFJ (X) HKT ( )

1. A törlésre javasolt bejegyzett elnevezés

„Volailles de Loué”

2. Tagállam vagy harmadik ország

Franciaország

3. A termék típusa [a XI. melléklet alapján]

1.1. osztály: Friss hús (valamint vágási melléktermék és belsőség)

4. A törlésre irányuló kérelmet benyújtó személy vagy szerv

Syndicat des Volailles Fermières de Loué – SYVOL QUALIMAINE La Cour du Bois 72550 Coulans-sur-Gée FRANCE

Tel. +33 0243399313

Fax +33 0243234219

E-mail: info@loue.fr

A „Volailles de Loué”, a „Volailles du Maine” és az „Œufs de Loué” oltalom alatt álló földrajzi jelzéssel (OFJ) kapcsolatos kérdéseket e jelzéseknek az oltalom alatt álló eredetmegjelölések és földrajzi jelzések nyilvántartásába való bejegyzése óta a Syndicat des volailles fermières de Loué – SYVOL QUALIMAINE (a louéi háztáji baromfi tenyésztőinek szövetsége) kezeli.

A Syndicat des volailles fermières de Loué – SYVOL QUALIMAINE képviseli a „Volailles de Loué” OFJ-vel forgalmazott termékek termelőit, akik mindannyian tagjai a szövetségnek.

5. A törlés típusa és a kapcsolódó okok

☐ Az 1151/2012/EU rendelet 54. cikke (1) bekezdésének első albekezdése alapján, éspedig

☐ annak a) pontja alapján

☐ annak b) pontja alapján

☒ Az 1151/2012/EU rendelet 54. cikke (1) bekezdésének második albekezdése alapján

A „Volailles de Loué” OFJ-vel ellátva értékesített egész baromfi forgalmazott mennyiségének csökkenésére tekintettel a kérelmező csoportosulás a következő célokat kívánja elérni:

— a saját márkái alatt forgalmazott baromfitermékek piacra jutásának megkönnyítése azáltal, hogy lemond az OFJ által a „Volailles de Loué” elnevezés számára biztosított oltalomról, valamint

— a régió nevén alapuló „Volailles du Maine” OFJ térnyerésének elősegítése.

A kérelmező csoportosuláson kívül más termelők vagy termelői csoportosulások nem használják a „Volailles de Loué” oltalom alatt álló földrajzi jelzést.

Nemzeti határozat:

Arrêté du 28 janvier 2021 portant homologation d’une proposition du comité national des indications géographiques protégées, labels rouges et spécialités traditionnelles garanties de l’Institut national de l’origine et de la qualité de transmettre à la Commission européenne une demande d’annulation de l’enregistrement en tant qu’indication géographique protégée (IGP) de la dénomination „ Volailles de Loué ” (2021. január 28-i határozat az Institut national de l’origine et de la qualité [a származással és a minőséggel kapcsolatos kérdésekben illetékes nemzeti szerv] oltalom alatt álló földrajzi árujelzőkkel, minőségtanúsításra szolgáló piros címkével és hagyományos különleges termékekkel foglalkozó nemzeti bizottsága által előterjesztett, a „Volailles de Loué” elnevezés oltalom alatt álló földrajzi jelzésként (OFJ) való bejegyzésének törlésére irányuló kérelem Európai Bizottsághoz való továbbítására vonatkozó javaslat elfogadásáról): https://www.legifrance.gouv.fr/jorf/id/JORFTEXT000043080559

(1) HL L 343., 2012.12.14., 1. o.

(2) HL L 179., 2014.6.19., 17. o.